cyanic-selkie/wikianc huggingface dataset:
மாநில நெடுஞ்சாலை 50எ (தமிழ்நாடு)
தமிழ் மாநில நெடுஞ்சாலை 50A அல்லது எஸ்.எச்-50A (SH-50A) என்பது இந்தியாவில் தமிழ்நாடு மாநிலத்தின திருவள்ளூர் மாவட்டத்தில் கொரட்டூர் மற்றும் பெரியபாளையம் பகுதிகளை திண்ணனூர் வழியாக இணைக்கும் நெடுஞ்சாலையாகும்.
மாவட்டம்
இந்த சாலை இருப்பது திருவள்ளூர் மாவட்டம் ஆகும்.
பாமணி விரைவு தொடருந்து
பெயர்க்காரணம்
தமிழ்நாட்டில் உள்ள திருவாரூர் மாவட்டம் மூனாற்றுத் தலைப்பு வெண்ணாற்றில் இருந்து பிரிந்து நீடாமங்கலம், மன்னார்குடி, முத்துப்பேட்டை வழியாக பாய்ந்து சென்று முத்துப்பேட்டை கடலில் கலக்கும் ஆறு பாமணி ஆகும். இதே வழிப்பாதையில் இயக்கப்படுவதால் இந்த தொடருந்து இப்பெயர் பெற்றது.
பயணத்திட்டம்
பாமணி விரைவு தொடருந்து கீழ்க்கண்ட வழிமுறையில் இயக்கப்பட்டு வருகிறது.
பயணப் பெட்டிகளின் வடிவமைப்பு
உட்காரும் வசதி படைத்த இரண்டாம் வகுப்பு முன்பதிவு வசதி கொண்ட ஏழு பெட்டிகள்(D என்ற ஆங்கில எழுத்தால் குறிக்கப்படுகிறது), உட்காரும் வசதி படைத்த முன்பதிவு வசதி கொண்ட குளிர்சாதன பெட்டி ஒன்று(C1 என்ற ஆங்கில எழுத்தால் குறிக்கப்படுகிறது), முன்பதிவில்லாத பொதுப் பெட்டிகள் ஐந்து, இரண்டாம் வகுப்பு சரக்கு பெட்டிகள் மற்றும் இரண்டு சிறப்பு பெட்டிகள் என மொத்தம் 16 பெட்டிகள் இணைக்கப்பட்டுள்ளது.
வண்டி எண் 17407
இந்த தொடருந்து வண்டியானது திருப்பதி தொடருந்து நிலையத்திலிருந்து செவ்வாய்கிழமை, வியாழக்கிழமை மற்றும் சனிக்கிழமை என வாரத்திற்கு மூன்று முறை காலை 10.40 மணிக்கு இயக்கப்பட்டு பக்கலா சந்திப்பு, சித்தூர்,காட்பாடி சந்திப்பு, வேலூர் கண்டோன்மெண்ட், ஆரணி சாலை, போளூர், திருவண்ணாமலை , திருக்கோவிலூர், விழுப்புரம் சந்திப்பு , கடலூர் துறைமுகம் சந்திப்பு,சிதம்பரம் சந்திப்பு, சீர்காழி சந்திப்பு, வைத்திஸ்வரன் கோவில், மயிலாடுதுறை சந்திப்பு, பேராளம், திருவாரூர் சந்திப்பு, நீடாமங்கலம் சந்திப்பு என 17 நிறுத்தங்களில் மணிக்கு 44 கிலோ மீட்டர் வேகத்தில் இயக்கப்பட்டு 10 மணி 30 நிமிடங்களில்  மன்னார்குடி தொடருந்து நிலையத்தை இரவு 9.10 மணிக்கு சென்றடைகிறது. இதன் மொத்த பயண தூரம் 463 கிலோ மீட்டர் ஆகும். உட்காரும் வசதி மட்டுமே கொண்ட இந்த இந்த நகரங்களுக்கு இடையே இயக்கப்படும் தொடருந்திற்கு 120 நாட்களுக்கு முன்பாகவே முன்பதிவு செய்யும்  வசதி தென்மேற்கு ரெயில்வேயினால்  அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
வண்டி எண் 17408
இந்த தொடருந்து வண்டியானது மன்னார்குடி தொடருந்து நிலையத்திலிருந்து ஒவ்வொரு வாரமும் ஞாயிற்றுக்கிழமை, புதன் கிழமை மற்றும் வெள்ளிக்கிழமை என வாரம் மூன்று முறை காலை 05.45 மணிக்கு இயக்கப்பட்டு 17 நிறுத்தங்களில் மணிக்கு 44 கிலோ மீட்டர் வேகத்தில் இயக்கப்பட்டு 10 மணி 35 நிமிடங்களில்  திருப்பதி தொடருந்து நிலையத்தை மாலை 16.20 மணிக்கு சென்றடைகிறது. இதன் மொத்த பயண தூரம் 463 கிலோ மீட்டர் ஆகும். உட்காரும் வசதி மட்டுமே கொண்ட இந்த நகரங்களுக்கு இடையே இயக்கப்படும் தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி தென்மேற்கு ரெயில்வேயினால்  அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
மேற்கோள்கள்
பகுப்பு:தென்னக இரயில்வே தொடர்வண்டிகள்
இசுக்காண்டியம் மூவயோடைடு
இசுக்காண்டியம் மூவயோடைடு (Scandium triiodide) என்பது ScI3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இசுக்காண்டியம் அயோடைடு என்றும் அழைக்கப்படும் இச்சேர்மம் இலந்தனைடு அயோடைடு என்ற வகையில் வகைப்படுத்தப்படுகிறது. மஞ்சள் நிறத்தில் காணப்படும் இச்சேர்மம் இதனையொத்த சீசியம் அயோடைடு போன்ற சேர்மங்களுடன் சேர்க்கப்பட்டு ஆலைடு விளக்குகளில் பயன்படுத்தப்படுகிறது. ஏனெனில் புற ஊதா உமிழ்வு அதிகரிக்கவும் விளக்குகளின் நீடித்த வாழ்வுக்கும் இது வழிவகுக்கிறது. அதிகரிக்கப்பட்ட புற ஊதா உமிழ்வு எல்லைகளை இசைவித்து ஒளியியமுனைவாக்கத்தை முன்னெடுக்க முடியும்.
இரும்பு முக்குளோரைடின் (FeCl3) அமைப்பையே இசுக்காண்டியம் மூவயோடைடும் ஏற்று, செஞ்சாய்சதுர அணிக்கோவையில் படிகமாகியுள்ளது. இசுக்காண்டியத்தின் அணைவு எண் 6 ஆகவும் அதேநேரத்தில் அயோடினின் அணைவு எண் 3 ஆகவும் கொண்டு முக்கோணப் பட்டைக்கூம்பு வடிவுடன் காணப்படுகிறது.
இசுக்காண்டியம் மற்றும் அயோடின் நேரடியாக வினைபுரிவதால் தூய்மையான இசுக்காண்டியம் மூவயோடைடு உருவாகிறது.:
உசாத்துணை
பகுப்பு:இசுக்காண்டியம் சேர்மங்கள் பகுப்பு:அயோடைடுகள் பகுப்பு:உலோக ஆலைடுகள்
லின் மர்குலிஸ்
thumb|right|லின் மர்குலிஸ் லின் மர்குலிஸ் (Lynn Margulis, மார்ச் 5, 1938 - நவம்பர் 22, 2011) ஒரு பரிணாம அறிவியலாளரும் பேராசிரியரும் ஆவார். தனது 14 ஆவது வயதில் பல்கலைக்கழகத்தில் நுழைந்த இப்பெண் அறிவியலாளர் அடுத்த இருபதாண்டுகளில் முக்கிய அறிவியல் பங்களிப்புகளை அளித்தவர். நுண்ணுயிரியலாளராக ஆராய்ச்சியில் ஈடுபட்ட லின் மர்குலிஸ் ‘கையா’ (Gaia) கருதுகோளின் இணை-உருவாக்குனர் ஆவார். இவருடைய முக்கியமான அறிவியல் பங்களிப்பு உயிரணுக்களுக்குள் இருக்கும் சில நுண் அமைப்புகள் (இழைமணிபோன்றவை) எப்படிப் பரிணாமத்தில் உருவாகியிருக்கும் என்பது குறித்தது. இவை மெய்க்கருவுயிரி உயிர்களின் அணுக்களுள் கூட்டாக இணைந்து வாழும் நிலைக்கருவிலி நுண்ணுயிரிகளாக தொடங்கி பின் செல்களின் உள் உறுப்பு அமைப்புகளாக மாறியிருக்கும் என இவர் கண்டறிந்தார். இது உள்-கூட்டுவாழ்வு (endo-symbiosis) என அறியப்படுகிறது. இதுவே மைட்டோகாண்ட்ரியா, க்ளோரோப்ளாஸ்ட் போன்ற அமைப்புகள் குறித்த ஏற்கப்பட்ட அறிவியல் பார்வையாக இன்று உள்ளது. 1966 இல் மர்குலிஸ் இந்த கருதுகோளை முன்வைத்த போது நிறுவன அறிவியலாளர்கள் அதை எதிர்த்தார்கள். ஆனால் 1980களில் செல்லில் உள்ள நியூக்ளியர் டி.என்.ஏயும் இழைமணி, பசுங்கனிகம் ஆகியவற்றில் உள்ள டி.என்.ஏவும் வேறுபட்டிருப்பது லின் மர்குலிஸின் கருதுகோளுக்கு சிறப்பாக வலு சேர்த்தது. ஜேம்ஸ் லவ்லாக்குடன் இணைந்து லின் மர்குலிஸ் ’கையா’ கருதுகோளை முன்வைத்தார். மிகவும் முக்கியமான சூழலியல் பார்வையாக அது இன்று விளங்குகிறது. நிலவியலில் புவியின் உருவாக்கத்திலும் அதன் செயல்பாட்டிலும் நுண்ணுயிரிகளின் பங்கு குறித்து பொதுவாக முக்கியத்துவம் கொடுக்கப்படுவதில்லை. இப்பார்வையை மாற்ற லின்மர்குலிஸ் பாடுபட்டார். ரஷிய நிலவியலாளர் வெர்னாட்ஸ்கி உயிரி செயல்பாடுகளையும், நிலவியல் பரிணாமத்தையும் இணைத்துப் பார்க்கும் ஒரு அறிவியல் பார்வையின் முன்னோடி என்பதை மேற்கில் முதலில் கூறியவர் லின் மர்குலிசே. பல பொது அறிவியல் நூல்களை இவர் எழுதியுள்ளார். இதன் மூலம் அறிவியலை பொதுமக்களுக்கு கொண்டு சென்றார். 50 ஆண்டுகளுக்கு ஒருமுறை வழங்கப்படும் டார்வின்-வேலஸ் பதக்கம் 2008 இல் லின்னயன் மையத்தால் இவருக்கு வழங்கப்பட்டது. 2011 நவம்பர் 22 இல் இவர் காலமானார்.
பகுப்பு:பெண் அறிவியலாளர்கள் பகுப்பு:1938 பிறப்புகள் பகுப்பு:அமெரிக்க உயிரியலாளர்கள் பகுப்பு:2011 இறப்புகள் பகுப்பு:அமெரிக்க அறிவியலாளர்கள் பகுப்பு:பெண் உயிரியலாளர்கள் பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
நிழல் (இதழ்)
நிழல் நவீன சினிமாவுக்கான களமாக 2002 ஒக்ரோபர் மாதத்திலிருந்து மாத இதழாக வெளிவருகின்றது. இதன் ஆசிரியர் ப. திருநாவுக்கரசு. திரைக்கதைகள், சர்வதேச திரைப்படவிழாக்கள் மற்றும் அவ்விழாக்களில் திரையிடப்பட்ட திரைப்படங்கள் தொடர்பான குறிப்புகள், சினிமாத்துறை சார்ந்தோரின் நேர்காணல்கள், குறுந்திரைப்படங்கள் தொடர்பான செய்திகள் போன்றவை நிழலில் வெளியிடப்படுகின்றன.
பகுப்பு:தமிழ்நாட்டுத் தமிழ் இதழ்கள்
சிலை
thumb|150px|right|[[கன்னியாகுமரியில் உள்ள திருவள்ளுவர் சிலை]] சிலை (statue) என்பது ஒரு நபரையோ, பொருளையோ அல்லது ஒரு செயலையோ அதன் உருவத்தை நினைவில் வைப்பதற்காக உருவாக்கப்படும் மாதிரி ஆகும்.
தத்ரூப சிற்ப விலங்குகள்
thumb|right|160px|[[நோவாவின் பேழை (ஹொங்கொங்) இல் உள்ள தத்ரூப சிற்பச் சிவிங்கிகள்]] தத்ரூப சிற்ப விலங்குகள் (Life-sized sculptures of exotic animals) என்பன ஒரு விலங்கின் தோற்ற உருவத்தின் அதே அளவிலும், அதே நிறத்திலும் (காண்போரை உண்மை விலங்குகளா என சந்தேகிக்கும் வண்ணம்) உயிருள்ள விலங்குகள் போன்றே உருவாக்கப்படும் சிற்பங்களாகும். இவ்வாறான தத்ரூப சிற்ப விலங்குகளை உருவாக்கி காட்சிப்படுத்தப்பட்டிருக்கும் இடங்கள் உலகில் பல உள்ளன.
அவற்றில் ஹொங்கொங்கில் நோவாவின் பேழை உருவாக்கப்பட்டிருக்கும் இடம் முதன்மையான இடங்களில் ஒன்றாகும்.
இவற்றையும் பார்க்கவும்
பகுப்பு:சிற்பங்கள் பகுப்பு:சிற்பக்கலை
நந்திதா (நடிகை)
நந்திதா (ஆங்கிலம்:Nandita) என்பவர் ஓர் தமிழ், கன்னடத் திரைப்பட நடிகை. அட்டகத்தி என்ற திரைப்படத்தின் மூலம், தமிழ்த் திரையுலகிற்கு அறிமுகமானார். எதிர்நீச்சல் திரைப்படத்தின் மூலம் பிரபலமானார். . நந்தா லவ்சு நந்தினி என்ற திரைப்படத்தின் வழியாக கன்னடத் திரையுலகிற்கு அறிமுகமானார்.
புதிய அரண்மனை, கோலாப்பூர்
புதிய அரண்மனை, கோலாப்பூர் என்பது இந்தியாவின் மகாராஷ்டிரா மாநிலத்தில் கோலாப்பூர் என்னும் இடத்தில் அமைந்துள்ள ஓர் அரண்மனை ஆகும். இந்த அரண்மனையைக் கட்டி முடிப்பதற்கு 7 ஆண்டுகள் ஆயின. 1877 ஆம் ஆண்டு முதல் 1884 ஆம் ஆண்டு வரை இதன் கட்டுமானப் பணி நடைபெற்றது. இதன் கட்டுமானச் செலவு ஏழு லட்சம் ரூபாய் ஆகும். கருப்பு நிற மெருகூட்டப்பட்ட கல்லில் கட்டப்பட்ட இந்திய கட்டிடக்கலைக்கு ஒரு சிறந்த மாதிரியாக இந்த அரண்மனை அமைந்து காணப்படுவதால், இது சுற்றுலாப் பயணிகளை அதிகம் ஈர்க்கிறது.
நந்திதா (நடிகை)
இணைப்புகள்
பகுப்பு:தமிழ்த் திரைப்பட நடிகைகள் பகுப்பு:வாழும் நபர்கள் பகுப்பு:கன்னடத் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:தெலுங்குத் திரைப்பட நடிகைகள்
புதிய அரண்மனை, கோலாப்பூர்
அரண்மனை வளாகம்
இந்த அரண்மனை வளாகம் ஒரு தோட்டம், நீரூற்று மற்றும் மல்யுத்த மைதானம் உள்ளிட்டவற்றைக் கொண்டு விரிவாக அமைந்துள்ளது. முழு கட்டிடமும் எட்டு கோண வடிவத்தில் உள்ளது. அதன் நடுவில் ஒரு கோபுர அமைப்பு உள்ளது. அதில்1877 ஆம் ஆண்டில் ஒரு கெடிகாரம் பொருத்தப்பட்டது. ஆங்காங்கே சிறிது தூர இடைவெளியில் சிறிய கோபுரங்கள் அமைந்துள்ளன. ஒவ்வொரு கண்ணாடியிலும் சத்ரபதி சிவாஜியின் வாழ்க்கையின் நிகழ்வுகள் வரையப்பட்டுள்ளன. ஒரு மிருகக்காட்சி சாலையும் ஒரு ஏரியும் உள்ளன. இன்றும், இது மராட்டிய பேரரசின் நிறுவனர் சத்ரபதி சிவாஜி மகாராஜின் நேரடி வம்சாவளியான சத்ரபதி ஷாஹுவின் வசிப்பிடமாக இருந்து வருகிறது.
மந்தின் தலைசிறந்த படைப்பாக கோலாப்பூரில் உள்ள புதிய அரண்மனையைக் கூறலாம். இது பௌசிங்ஜி சாலையில் வடக்கே 1.5 கிமீ தொலைவில் அமைந்துள்ளது. மருத்துவ மனையினைப் போலவே அதே ஆண்டில் கட்டி முடிக்கப்பட்ட இந்த வளாகம், பாசால்ட் மற்றும் மணற்கல் ஆகியவற்றைக் கொண்ட மாறுபட்ட அம்சங்களில் அமைந்த ஒரு புதிய பாணியைக் கொண்டு அமைந்துள்ளது.பிரதான தெற்கு முகப்பில் இரட்டை மாடி வரம்பு உள்ளது. நியோ-முகலாய பாணியைச் சேர்ந்த வளைவுகள் மற்றும் மேலே கோயில் போன்ற நெடுவரிசைகள் மற்றும் அடைப்புக்குறி போன்ற அமைப்புகள் உள்ளன. வளைவு கார்னிஸ்கள் மற்றும் சிறிய குவிமாடங்களால் மூடப்பட்ட ட்ரெஃபோயில் வளைவுகளால் இந்த அமைப்பு தடைபட்டுள்ளதைப் போல காணப்படுகிறது. அதே கூறுகள் எண்கோண மூலையில் கோபுரங்களை கொண்டு அமைந்துள்ளன.
ஷாஹாஜி சத்ரபதி அருங்காட்சியகம்
புதிய அரண்மனையின் தரை தளத்தில் ஷாஹாஜி சத்ரபதி அருங்காட்சியகம் இயங்கி வருகிறது. இது கோலாப்பூர் ஆட்சியாளர்களின் நினைவுச் சின்னமாக வழங்கப்பட்டதாகும். ஒவ்வொரு ஆண்டும் நாடு முழுவதும் இருந்து பல சுற்றுலாப் பயணிகள் புதிய அரண்மனைக்கு வருகை தருகின்றனர். இந்த அருங்காட்சியகம் அரசப் பொறுப்பிலான இருப்பைக் காட்டும் வகையில் அமைந்துள்ளது.
இங்கு கோலாப்பூரைச் சேர்ந்த சத்ரபதிகளின் உடைமைகள், ஆயுதங்கள், விளையாட்டுப் பொருள்கள், நகைகள், எம்பிராய்டரி மற்றும் வெள்ளியால் ஆன யானையின் சேணம் சாடில்ஸ் போன்ற பல காட்சிப் பொருள்கள் காணப்படுகின்றன. பிரிட்டிஷ் வைஸ்ராய் மற்றும் இந்திய கவர்னர் ஜெனரலின் ஆகியோரின் கடிதங்கள் இங்குள்ளவற்றில் முக்கியமானவையாகக் கருதப்படுகின்றன. ஷாஹாஜி சத்ரபதி அருங்காட்சியகத்தில் அவுரங்கசீப்பின் வாள்களில் ஒன்று காட்சியில் உள்ளது. ஒரு பிரிவில் புலிகள், புலி தலைகள், காட்டு நாய், கரடி, காட்டு எருமை, சிங்கம், காட்டுப்பன்றி, கருப்பு பக்,  மான் வகைகள் மற்றும் ஒரு இமயமலை கருப்பு கரடி ஆகியவை பதனம் செய்யப்பட்ட நிலையில் காணப்படுகின்றன.
தர்பார் ஹால்
அரண்மனைக்கு நடுவில் தர்பார் ஹால் உள்ளது. அதன் பக்க சுவர்களில் கண்ணாடி அமைப்பில் சிவாஜியின் வாழ்க்கை வரலாற்றை விளக்கும் காட்சிகளை விளக்கும் ஓவியங்கள் உள்ளன. நிரப்பப்பட்ட வளைந்த வளைவுகளைக் காண்பிக்கின்றன; அங்கு வளைந்த நிலையில் அமைந்த தூண்கள் அடைப்புக்குறி போன்ற அமைப்புகளோடு காணப்படுகின்றன. மேலுள்ள பால்கேனி எனப்படுகின்ற முற்றத்தைத் தாங்கும் வகையில் இவ்வமைப்பு உள்ளது. உயர்த்தப்பட்ட நிலையில் அமைந்த சிம்மாசனம் மண்டபத்தின் ஒரு பகுதியில் வைக்கப்பட்டுள்ளது. அங்குள்ள புகைப்படங்களில் ஒன்று மகாராஜா ஒருவர் தனது நூறாவது இறந்த புலியுடன் இருப்பதைக் கொண்டுள்ளது. யானை வேட்டையாடல் மற்றும் சிறுத்தைக்குப் பயிற்சி தருவது உள்ளிட்ட தொடர்களும் அங்கு காணப்படுகின்றன.
குறிப்புகள்
பகுப்பு:மகாராட்டிர அரண்மனைகள் பகுப்பு:மகாராட்டிர அருங்காட்சியகங்கள் பகுப்பு:Pages using deprecated image syntax பகுப்பு:இந்திய அருங்காட்சியகங்கள்
அரிகரன்
ஹரிஹரன் அல்லது அரிகரன் என்பது பின்வருவனவற்றுள் ஒன்றாக இருக்கலாம்:
ஜான் டிரேஸ்
ஜான் டிரேஸ் (Jean Drèze) என்பவர் இந்திய வளர்ச்சி குறித்து ஆராயும் பொருளியலாளர் மற்றும் செயற்பாட்டாளர் ஆவார். பெல்ஜியத்தில் பிறந்த இவர் இந்தியாவில் நிலவும் பசி, பட்டினி, பஞ்சம், ஆண் பெண் ஏற்றத்தாழ்வுகள் குழந்தைகள் நலம், கல்வி தொடர்பான சிக்கல்களை ஆராய்பவர். மேலும் மகாத்மா காந்தி தேசிய ஊரக வேலை உறுதியளிப்புச் சட்டம் என்னும் வேலை வாய்ப்புத் திட்டத்தைப் பற்றி ஆராய்ந்து பரிந்துரைகளை நடுவணரசுக்கு அளித்தவர்.
நோபல் பரிசு அறிஞர் அமர்த்தியா சென்னுடன் இணைந்து சில நூல்கள் எழுதியுள்ளார். அதுபோல நிகோலஸ் ஸ்டாரன், ஆங்கஸ் டேடன் ஆகியோருடனும் இணைந்து நூல்கள் எழுதியுள்ளார். ஜான் டிரேஸ் தில்லி பொருளியல் பள்ளியில் மதிப்புறு பேராசிரியராக இருக்கிறார். ராஞ்சி பல்கலைக்கழகத்தின் பொருளியல் துறையின் வருகைப் பேராசிரியராகவும் இருக்கிறார். இந்திய தேசிய ஆலோசனைக் குழுவில் உறுப்பினராக இருந்தார்.
செயல்பாடுகள்
1980களில் இலண்டன் பொருளியல் பள்ளியிலும், தில்லி பொருளியல் பள்ளியிலும் பேராசிரியராகப் பணி செய்தார். பின்னர் ஜி.பி. பந்த் அறிவியல் பள்ளியில் வருகைப் பேராசிரியராகப் பணி செய்தார். இந்திய அரசின் திட்டக்குழுவில் திட்டம் மற்றும் வளர்ச்சிப் பிரிவில் மதிப்புறு பேராசிரியராக இருந்தார். பொருளியல் வளர்ச்சிக்கும், பொதுமக்கள் பொருளியல் வளர்ச்சிக்கும் பல்வேறு திட்டங்களையும் ஆலோசனைகளையும் வழங்கினார். பசி, பிணி, பஞ்சம், கல்வி, பாலின வேறுபாடுகள், குழ்நதைகள் நலம், வேலை வாய்ப்புகள், பள்ளிஉணவுத் திட்டம் போன்ற பல சிக்கல்களை ஆராய்ந்து தம் நூல்களிலும் கட்டுரைகளிலும் வெளிப்படுத்தினார். உத்தரப்பிரதேச மாநிலம் மொராதாபாத் மாவட்டம் பலன்பூரில் வாழ்ந்து களஆய்வுகள் செய்தார். சிற்றூர்களில் தங்கி நேரடியான ஆய்வுகளில் ஈடுபட்டு இந்தியாவின் வறுமை வாழ்வியல் நிலைகள் ஆகியனவற்றை எழுதினார். நோபல் பரிசு பொருளியல் அறிஞர் அமர்த்தியா சென்னுடன் பணி செய்து கூட்டாக நூல்கள் எழுதி வெளியிட்டார்.
சமூகப் பணிகள்
ஜான் டிரேஸ் சமூகநீதி என்ற கொள்கையில் உறுதியாய் இருந்தார். ஆய்வுப்பட்டக் கல்வி பயிலும்போதும் அதன் பின்னரும் எளிய வாழ்க்கையை தம் விருப்பத்தின் அடிப்படையில் மேற்கொண்டார். வீடுகளற்ற ஏழை மக்களுடன் வாழ்ந்தார். அவர்களுக்கு வீடுகள் கிடைக்கச் செய்தார். இலண்டனில் வீடுகள் அற்ற அனாதைகள் பற்றி ஒரு சிறு நூலை எழுதினார். தில்லியில் இவர் தம் மனைவியுடன் சிறு ஓலைக் குடிசையில் வாழ்ந்தார்.
இவை அல்லாமல் அமைதிக்கான இயக்கம், தகவல் பெறும் உரிமைச் சட்டம் நடைமுறைக்கு வர முயற்சி, உணவு பெறும் உரிமை ஆகியவற்றில் ஈடுபட்டார். ஈராக் போர் 1990- 1991 இல் நடந்தபோது போர் அமைதிக்காகக் கட்டுரைகள் எழுதினார்
மேற்கோள்
பகுப்பு:ஆய்வாளர்கள் பகுப்பு:1959 பிறப்புகள்
மாநில நெடுஞ்சாலை 58A (தமிழ்நாடு)
தமிழ் மாநில நெடுஞ்சாலை 58A அல்லது எஸ்.எச்-58A (SH-58A) என்பது இந்தியாவில் தமிழ்நாடு மாநிலத்தின காஞ்சிபுரம் மாவட்டத்தில் காஞ்சிபுரம் மற்றும் சூரப்பன், செங்கல்பட்டு பகுதிகளை இணைக்கும் நெடுஞ்சாலையாகும்.
மாவட்டம்
இந்த சாலை இருப்பது காஞ்சிபுரம் மாவட்டம் ஆகும்.
மொத்த தூரம்
இதன் மொத்தம் நீளம் 5.4 கிலோமீட்டர்கள்.
பையூர் கரக பொன்னியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கௌரி விசுவநாதன்
கௌரி விசுவநாதன் (Gauri Viswanathan) ஓர் இந்திய அமெரிக்க கல்வியாளராவார். 1933 ஆம் ஆண்டு மனிதநேயப் பேராசிரியராகவும், கொலம்பியா பல்கலைக்கழகத்தில் தெற்காசியா நிறுவனத்தின் இயக்குநராகவும் இருந்தார்.
சுயசரிதை
கௌரி விசுவநாதன் 1950 ஆம் ஆண்டு நவம்பர் மாதம் 5 ஆம் தேதியன்று கொல்கத்தாவில் ஐ.நா அதிகாரிகளுக்கு மகளாகப் பிறந்தார். தில்லி பல்கலைக்கழகத்தில் இளங்கலை மற்றும் முதுகலைப் பட்டங்களையும் கொலம்பியா பல்கலைக்கழகத்தில் முனைவர் பட்டத்தையும் பெற்றார். பத்தொன்பதாம் நூற்றாண்டு பிரித்தானிய மற்றும் காலனித்துவ கலாச்சார ஆய்வுகளில் இவரது ஆராய்ச்சி கவனம் செலுத்துகிறது.
1989 ஆம் ஆண்டில் வெற்றியின் முகமூடிகள் என்ற தலைப்பில் இவர் இந்தியாவில் பிரித்தானிய ஆட்சி மற்றும் இலக்கிய ஆய்வு என்ற நூலை ஆங்கிலத்தில் எழுதினார். இது நவீன மொழி சங்கத்தின் இயேம்சு ரசல் லோவெல் பரிசை வென்றது, 1998 ஆம் ஆண்டில் இவர் எழுதிய மடிப்புக்கு வெளியே என்ற தலைப்பிலான மதமாற்றம், நவீனத்துவம் மற்றும் நம்பிக்கை குறித்த நூல்  அமெரிக்க ஒப்பீட்டு இலக்கிய சங்கம் வழங்கிய ஆரி லெவின் பரிசை வென்றது. கௌரி 1990 ஆம் ஆண்டில்  குக்கனெய்ம் உறுப்பினர் தகுதியையும் 1986 ஆம் ஆண்டில் மெலன் அறக்கட்டளை உறுப்பினர் தகுதியையும் பெற்றார். .
மேற்கோள்கள்
பகுப்பு:கொல்கத்தா நபர்கள் பகுப்பு:1950 பிறப்புகள் பகுப்பு:கொலம்பியா பல்கலைக்கழக முன்னாள் மாணவர்கள் பகுப்பு:வாழும் நபர்கள் பகுப்பு:இந்தியக் கல்வியாளர்கள்
யோகி வேமனா பல்கலைக்கழகம்
யோகி வேமனா பல்கலைக்கழகம், ஆந்திராவின் கடப்பா மாவட்டத்தில் உள்ளது. முன்னர், திருப்பதியில் உள்ள சிறீ வெங்கடேசுவரா பல்கலைக்கழகத்துடன் இணைக்கப்பட்டிருந்தது. தெலுங்கு கவிஞரான வேமனாவின் நினைவாக, இந்த பெயர் சூட்டப்பட்டது. தற்போது, பதினைந்து துறைகளையும், பதினேழு பிரிவுகளையும் கொண்டுள்ளது.
இணைப்புகள்
பகுப்பு:ஆந்திரப்பிரதேச பல்கலைக்கழகங்கள்
இலங்கு வானூர்தி விபத்துக்கள்
உலங்கு வானூர்தி விபத்துக்கள் பல இந்திய அரசியல்வாதிகளைப் பலி கொண்டுள்ளன. முக்கியமான சில விபத்து விவரங்கள் பட்டியலிடப்பட்டுள்ளன.
பலியானவர்
சஞ்சய் காந்தி. இவர் முன்னாள் பாரதப் பிரதமர் இந்திராகாந்தியின் இளைய மகன்.
என்.வி.என்.சோமு. இவர் மத்திய அரசில் ராணுவத்துறை இணை அமைச்சராகப் பணியாற்றிய போது பயணித்த உலங்கு வானூர்தி, அருணாசலப் பிரதேசத்தில் விபத்துக்குள்ளானது.
நாதுங். இவர் அருணாசலப் பிரதேசத்தின் கல்வி அமைச்சராக இருந்தவர்.
மாதவராவ் சிந்தியா. காங்கிரஸ் கட்சியின் இரண்டாம் கட்டத் தலைவர்களில் முக்கிய இடம் வகித்த இவர், மத்திய அமைச்சரையில் பங்கேற்றிருந்தவர்.
பாலயோகி. வாஜ்பாயி பிரதமராக இருந்த போது மக்களவையின் சபாநாயகராக இருந்தவர். ஆந்திர மாநிலம், தெலுங்கு தேசக் கட்சியின் முக்கிய இரண்டாம் மட்டத் தலைவராக இருந்தார்.
சௌந்தர்யா. தெலுங்கு மற்றும் தமிழ்த் திரைப்படங்களில் வளர்ந்து வந்த ஒரு நடிகை. பாஜக-வின் உறுப்பினராக இருந்தார். மக்களவைத் தேர்தல் பிரச்சாரத்துக்காக பெங்களூர் சென்றிருந்த போது விபத்து நேரிட்டது.
சங்மா. மேகாலயாவின் இனத் தலைவர். இவருடன் மூன்று மேகாலயா சட்டமன்ற உறுப்பினர்களும் மரணமடைந்தனர்.
ஓ.பி.ஜிந்தால். இவர் ஹரியானா மின்துறை அமைச்சராக இருந்தார்.
இராஜசேகர ரெட்டி. ஆந்திர முதல்வராக இரண்டு முறை இருந்தவர். சித்தூர் மாவட்டத்தில் அரசு நிகழ்ச்சி ஒன்றில் கலந்து கொள்வதற்காக இவர் சென்ற இலங்கு வானூர்தி விபத்துக்குள்ளாகியது.
குறிப்புதவி
1.டைம்ஸ் ஆஃப் இந்தியா இணைய தளம் 2. என்.டி.டி.வி. இணையதளம் (http://www.ndtv.com/news/india/how_safe_are_choppers.php 3. தினத்தந்தி 04.09.09 மதுரைப் பதிப்பு செய்திக் கட்டுரை (பக்கம் 13)
பகுப்பு:விமான விபத்துகள்
நான்காம் தாலமி
நான்காம் தாலமி (Ptolemy IV Philopator) (பிறப்பு:கிமு 244 – இறப்பு:கிமு 204), பண்டைய எகிப்தை ஆண்ட கிரேக்க தாலமி வம்சத்தின் மன்னர் ஆவார். இவர் எகிப்தை கிமு 221 முதல் கிமு 204 முடிய 17 ஆண்டுகள் ஆண்டார்.
தபோசிரிஸ் மக்னா நகரத்தை நிறுவுதல்
பார்வோன் இரண்டாம் தாலமி மற்றும் நான்காம் தாலமி, வடக்கு எகிப்தில் உள்ள அலெக்சாந்திரியா நகரத்திற்கு வெளிப்புறத்தில் ஒசிரிசு கடவுள் வழிபாட்டிற்கு கோயில் கட்டவும், சமயச் சடங்குகள் நடத்தவும் கிமு 280-270களில் தபோசிரிஸ் மக்னா எனும் புதிய நகரத்தை நிறுவினர்.
அகழாய்வுகள்
பிப்ரவரி, 2021-இல் அலெக்சாந்திரியா நகரத்திற்கு வெளிப்புறத்தில் அமைந்த பண்டைய தபோசிரிஸ் மக்னா நகரத்தில் நடைபெற்ற அகழாய்வில், 2,000 ஆண்டுகள் பழமையான, தாலமி வம்ச காலத்து, 16 மம்மிகள் கண்டுபிடிக்கப்பட்டது. இதில் இரண்டு மம்மிகளின் வாயில் தங்க நாக்குகள் இருந்தது கண்டுபிடிக்கப்பட்டது. பண்டைய எகிப்தியர்கள் இறப்பிற்கு பிந்தைய வாழ்க்கையின் போது எகிப்தியக் கடவுள் ஒசிரிசுடன் பேசுவதற்காக இந்த நாக்கு பொருத்தியதாக அறியப்படுகிறது.
நான்காம் சிரியா போர் (கிமு 219–217)
கிமு 221-இல் செலூக்கியப் பேரரசர் மூன்றாம் ஆண்டியோசூஸ் தாலமி பேரரசின் பகுதியான சிரியா மீது போர் தொடுத்தார். 217 -இல் நடைபெற்ற பெரும் போரில் நான்காம் தாலமி, செலூக்கியப் படைகளை வீழ்த்தி மூன்றாம் ஆண்டியோசூசுடன் அமைதி உடன்படிக்கை செய்து கொண்டார்.
வெளி இணைப்புகள்
பண்டைய எகிப்து பகுப்பு:எகிப்தின் வரலாறு பகுப்பு:பண்டைய வரலாறு பகுப்பு:எகிப்திய மன்னர்கள் * பகுப்பு:பண்டைய கிரேக்க நபர்கள் பகுப்பு:கிமு 244 பிறப்புகள் பகுப்பு:கிமு 204 இறப்புகள்
அமிர்தவர்ஷிணி
அமிர்தவர்ஷிணி இராகம் கருநாடக இசையில் பயன்படும் இராகங்களில் ஒன்றாகும். இது 65ஆவது மேளகர்த்தா இராகமாகிய, "ருத்ர" என்றழைக்கப்படும் 11ஆவது சக்கரத்தின் 5ஆவது மேளமாகிய மேசகல்யாணி இராகத்தின் ஜன்னிய இராகம் ஆகும்.
திரை இசைப் பாடல்கள்
இந்த இராகத்தில் அமைக்கப்பட்ட திரை இசைப் பாடல்கள் இவை.
உசாத்துணைகள்
பகுப்பு:கல்யாணியின் ஜன்னிய இராகங்கள்
கன்சுஃபெல்டு ஆராய்ச்சி
thumb|right|280px|ஆழ் உளவியில் ஆய்வுக்காக ஒருவர் கன்சுஃபெல்டு சோதனையில் உள்ளார். சோதனைக்குட்பட்டு இருக்கும் ஆளின் மீது சிவப்பு நிறவொளி பாயும்படியும், காதுகளில் அண்ணொலிப்பிகள் (headphones) பொருத்தப்பட்டும் இருக்கும் ஆராய்ச்சிகளுக்கு ஆராய்ச்சியாளர்கள் பயன்படுத்திய ஒரு முறை கன்சுஃபெல்டு ஆராய்ச்சி (ganzfeld experiment). கன்சுஃபெல்டு என்னும் இடாய்ச்சு மொழி(செருமன் மொழி)ச் சொல் முழுப்புலம் என்று பொருள் படுவது. இம்முறை ஓல்ஃப்காங்க் மெட்ஸ்கர் (Wolfgang Metzger) என்ற செருமானியரால் 1930களில் வேறொரு ஆராய்ச்சிக்காக உருவாக்கப்பட்டது. சுமார் 1970 ஆம் ஆண்டிற்குப் பிறகு மிகவும் வரவேற்பு பெற்று பல ஆழ்மன ஆராய்ச்சிகளில் பயன்படுத்தப்பட்டது.
இந்த ஆராய்ச்சியில் தகவலைப் பெறுபவர் ஒரு தனியறையில் தனித்து விடப்படுவார். அவர் சாய்வு நாற்காலியில் கண்களை மூடியபடி ஓய்வாக அமர்த்தப்படும் அவருடைய மூடிய கண்களின் மீது பாதியாக வெட்டப்பட்ட பிங்பாங்க் பந்துகள் வைக்கப்பட்டிருக்கும். காதுகளில் அண்ணொலிப்பிகள் (ஹெட்போன்கள்) வைக்கப்பட்டு ஒரேமாதிரியான இசை தொடர்ந்து கேட்கும்படி இருக்கும். முகத்தில் சிவப்பு விளக்கொளி விழும்படி வைக்கப்பட்டிருக்கும். தகவல் அனுப்புபவர் வெளியே இருந்து ஏதாவது ஒரு பொருளை மனதில் நினைத்து அந்தத் தகவலை உள்ளே உள்ளே அறியி இருப்பவருக்கு அனுப்புபவர். அரை மணி நேரம் நீளும் இந்த ஆராய்ச்சியில் கண்களை மூடிக் கொண்டு அமர்ந்திருப்பவர் தன் மனதில் தோன்றுவதை சத்தமாகச் சொல்லிக் கொண்டிருப்பார். அதை ஒலிப்பதிவு செய்தோ, கையால் எழுதியோ குறித்துக் கொள்வார்கள்.
ஆழ்மன ஆராய்ச்சியாளர்கள் டீட் ரேடின் (Dean Radin), டேரில் ஜே.பெம் (Daryl J. Bem), சார்லசு ஓனொர்டன் (Charles Honorton) ஆகியோர் இந்த கன்சுஃபெல்டு ஆராய்ச்சிமுறையில் ஆழ்மன சக்திகள் நன்றாகச் செயல்புரிகின்றன என்று தங்கள் அனுபவங்கள் மூலம் கூறினாலும் ஆராய்ச்சியாளர்கள் சூசன் பிளாக்மோர், ரே ஐமன் (Susan Blackmore and Ray Hyman) ஆகியோர் இந்த ஆராய்ச்சிகளில் பல குறைகள் இருப்பதாகத் தெரிவிக்கிறார்கள். சார்லசு ஓனொர்டன் செய்த கன்சுஃபெல்டு ஆராய்ச்சிகளில் சிலவற்றில் அந்த அரை மணி நேரம் தகவல் பெறுபவர் சொல்லிக் கொண்டு வரும் வர்ணனைகள் தகவல் அனுப்புபவர் இருக்கும் சூழ்நிலைகளையும் தெளிவாக விவரிப்பதாக இருந்ததாம்.
ஆனால் உண்மையில் அந்த ஆராய்ச்சி முறையைப் பார்க்கும் போது அது ஒருவரைத் தியான மனநிலைக்கு அழைத்துச் செல்லத் துணை புரிகிறது என்றே தோன்றுகிறது. நம் கவனத்தைச் சிதற வைக்கும் புலன்களில் முக்கியமானவை கண்களும் காதுகளும் தான். அவற்றை அடைத்து, தொடர்ச்சியாக ஒரே போன்ற இசை கேட்டுக் கொண்டிருக்கையில் தியான நிலைக்கு அது உதவுகிறது. அதைத் தான் கன்சுஃபெல்டு ஆராய்ச்சியில் செய்கிறார்கள்.
ஏறத்தாழ அதே கால கட்டத்தில் (1970 களில்) தான் கலிபோர்னியாவில் உள்ள SRI என்றழைக்கப்படும் ஸ்டான்ஃபோர்டு ஆராய்ச்சி நிறுவனம் (Stanford Research Institute) பல வித்தியாசமான ஆராய்ச்சிகளை இன்கோ ஸ்வான், மற்றும் பேட் ப்ரைஸ் (Pat Price) என்ற முக்கியமான ஆழ்மனசக்தி வல்லுனர்களை வைத்து நடத்தியது.
அவர்களில் ஸ்வான் பற்றி முன்பே (ஆழ்மன சக்திகள் 12ல்) சிறிது குறிப்பிட்டு இருந்தோம். புகழ்பெற்ற விஞ்ஞானியான ரஸ்ஸல் டார்க் ஒரு ஆராய்ச்சியில் ஒரு காகிதத்தில் '49\'b020'S, 70\'b014'E' என்பதை மட்டும் எழுதி ஸ்வானிடம் தந்து அவருக்கு அதைப் பார்த்ததும் கிடைக்கும் தகவல்களை எல்லாம் சொல்லச் சொன்னார். சிறிது நேரம் கண்களை மூடியிருந்த ஸ்வான் கண்களைத் திறக்காமல் தான் கண்டவைகளை சொல்ல ஆரம்பித்தார்.
“எனக்கு இது ஒரு தீவு போலத் தோன்றுகிறது. நிறைய பாறைகள் உள்ளன. மிகவும் கச்சிதமாகக் கட்டப்பட்ட சில கட்டிடங்கள் தெரிகின்றன. அதில் ஒன்று ஆரஞ்சு நிறத்தில் இருக்கிறது. ஒரு ரேடார் ஆண்டெனாவும், ரவுண்ட் டிஸ்கும் தெரிகிறது. வடமேற்கில் ஒரு விமானத் திட்டு தெரிகிறது.....” என்று சொல்ல ஆரம்பித்தார். அவர் சொன்னது போலவே அந்த எண்கள் குறிக்கும் அட்சரேகை தீர்க்கரேகை உடைய, தெற்கு இந்து மகா சமுத்திரத்தில் உள்ள, கெர்க்யூலன் என்ற சிறிய பிரெஞ்சுத் தீவில் எல்லாம் சரியாக அப்படியே இருந்தன.
SRI நடத்திய ஆராய்ச்சிகளில் மிகவும் பிரபலமானவர் பேட் ப்ரைஸ். ஒரு போலீஸ் அதிகாரியான அவர் தன் ஆழ்மன சக்தியால் பல குற்றவாளிகளை பெரிய சிரமமில்லாது கண்டுபிடிக்கக் கூடியவராக இருந்தார். அது SRI ஆராய்ச்சியாளர்கள் கவனத்தைக் கவர்ந்தது. அவரை வைத்து அவர்கள் செய்த ஆரம்ப ஆராய்ச்சிகள் கற்பனையையும் மிஞ்சும்படி இருந்தன.
அமெரிக்க CIA அதிகாரி ரிச்சர்டு கென்னட் என்பவர் செய்த ஆராய்ச்சியில் பேட் ப்ரைஸ் அமெரிக்க இராணுவத்தின் இரகசிய சுரங்க முகாம் ஒன்றை மிக நுணுக்கமானத் தகவல்களுடன் விவரித்தார். National Security Agency (NSA)ன் கட்டுப்பாட்டில் இருக்கும் நாட்டின் மிக மிக ரகசியமான தகவல்களை ஆழ்மன ஆராய்ச்சிகளால் தர முடியும் என்று நம்ப முடியாத அரசாங்கம் அவரை ரஷிய உளவாளியாக இருக்கக்கூடும் என்று கூட சந்தேகித்தது. அவர்கள் சந்தேகத்தைப் போக்க பேட் ப்ரைஸ் ரஷிய ரகசிய தளவாடங்களையும் கண்டறிந்து சொல்வதாகக் கூறினார். ரஷியாவில் வட யூரல் மலைகளில் ஒன்றான நரோட்னைனா என்ற மலையின் அடிவாரத்தில் இருந்த ரகசிய தளவாடத்தைப் பற்றியும், அங்கு அதிகமாக இருந்த பெண் ஊழியர்களைப் பற்றியும், ரேடார் டிஷ்கள் பற்றியும் விவரித்துச் சொன்னார். பின்பே அமெரிக்க அரசாங்கத்தின் சந்தேகம் நீங்கியது. இது போல பல ராணுவ ரகசியத் தளவாடங்கள், உயர் கருவிகள் பலவற்றை நுண்ணிய விவரங்களுடன் பேட் ப்ரைஸிடம் இருந்து பெற்றார்கள். (ஸ்டாலின் காலத்தில் வாசிலிவ் என்ற ஆழ்மன சக்தியாளரை வைத்து அவர்களும் அமெரிக்க ரகசியங்களைப் பெற்றார்கள் என்று சொல்லப்படுவதையும் நாம் முன்பு கூறியது நினைவிருக்கலாம்).
SRI பாரடே கூண்டில் பேட் ப்ரைஸை அமர வைத்துப் பல ஆராய்ச்சிகள் நடத்தினார்கள். துரதிர்ஷ்டவசமாக 1975 ஆம் ஆண்டு மர்மமான முறையில் பேட் ப்ரைஸ் இறந்து போனது ஆழ்மன ஆராய்ச்சிகளுக்குப் பெருத்த நஷ்டம் என்று CIA யின் உயர் அதிகாரிகளும், ஆழ்மன ஆராய்ச்சியாளர்களும் கருதினார்கள். அவருடைய மரணம் ரஷிய உளவாளிகளால் ஏற்பட்டிருக்கக் கூடும் என்ற வதந்தி அக்காலத்தில் நிலவியது. அவர் மேலும் ஆராய்ச்சிகளைத் தொடர்ந்தால் தங்கள் அனைத்து ராணுவ ரகசியங்களும் வெளியே வந்து விடும் என்ற பயத்தில் ரஷியா அவரைக் கொல்லும் முயற்சிகளை எடுத்திருக்கக் கூடுமா என்ற சந்தேகத்திற்கு பதில் கிடைக்கவில்லை.
கன்ஸ்ஃபெல்டு ஆராய்ச்சிகள், SRI நடத்திய ஆராய்ச்சிகள், மற்றும் ஃபாரடே கூண்டில் நடத்தப்பட்ட ஆராய்ச்சிகளில் வெற்றி பெற்றவைகளையும், வெளிப்படும் அலைகளையும் மேலும் நுணுக்கமாக ஆராய்ச்சியாளர்கள் ஆராய்ந்தார்கள். அப்போது மனிதர்களிடமிருந்து வெளிப்படும் மிக நுண்ணிய மின்காந்த அலைகளையொத்த அலைகள் பற்றி அவர்கள் அறிய நேரிட்டது. Bioelectromagnetics என்ற விஞ்ஞானத் துறையின் கீழ் அந்த ஆழ்மன சக்தி அலைகளும் ஆராயப்பட்டன. அந்த அலைகள் பற்றி ஆராய்ச்சியாளர்கள் அறிந்ததை நாமும் காண்போமா?
பகுப்பு:ஆன்மிக உளவியல்
நவரசச்சந்திரிகா
நவரசச்சந்திரிகா இராகம் கருநாடக இசையில் பயன்படும் இராகங்களில் ஒன்றாகும். இது 20 ஆவது மேளகர்த்தா இராகமாகிய, "வேத" என்றழைக்கப்படும் 4 ஆவது சக்கரத்தின் 2 ஆவது மேளமாகிய நடபைரவி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), சுத்த மத்திமம் (ம1), பஞ்சமம், சுத்த தைவதம் (த1) ஆகிய சுரங்கள் வருகின்றன.
சுத்தசாளவி
சுத்தசாளவி இராகம் கருநாடக இசையில் பயன்படும் இராகங்களில் ஒன்றாகும். இது 20 ஆவது மேளகர்த்தா இராகமாகிய, "வேத" என்றழைக்கப்படும் 4 ஆவது சக்கரத்தின் 2 ஆவது மேளமாகிய நடபைரவி இராகத்தின் ஜன்னிய இராகம் ஆகும்.
இலக்கணம்
thumb|right|300px|சுத்தசாளவி ஆரோகண சுரங்கள் C யிலிருந்து தொடக்கம் thumb|right|300px|சுத்தசாளவி அவரோகண சுரங்கள் C யிலிருந்து தொடக்கம்
இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), சுத்த மத்திமம் (ம1), பஞ்சமம், கைசிகி நிஷாதம் (நி2) ஆகிய சுரங்கள் வருகின்றன.
உசாத்துணைகள்
பகுப்பு:நடபைரவியின் ஜன்னிய இராகங்கள்‎
சிங்கோலிவெனைட்டு
சிங்கோலிவெனைட்டு (Zincolivenite) என்பது CuZn(AsO4)(OH) என்ற வாய்பாட்டால் விவரிக்கப்படும் ஒரு வகை கனிமமாகும். இக்கனிமத்தை தாமிர துத்தநாக ஆர்சனேட்டு கனிமமாக கருதுகிறார்கள். ஓலிவெனைட்டு குழுவைச் சேர்ந்த கனிமங்களில் ஒன்றாக இதை வகைப்படுத்துகிறார்கள். பச்சை நிறம் அல்லது நீல நிறத்தைக் கொண்டதாக இக்கனிமம் காணப்படுகிறது. துத்தநாகமும் ஓலிவெனைட்டும் சேர்ந்து உருவாவதால் இதற்கு இப்பெயர் சூட்டப்படுகிறது.
கிரீசு நாட்டில் உள்ள வரலாற்றுச் சிறப்பு மிக்க அட்டிகா பகுதியில் அமைந்திருக்கும் லாவ்ரியம் மாவட்டத்தில் உள்ள லாவ்ரியம் நகர சுரங்கத்தில் இக்கனிமம் முதன் முதலில் கண்டறியப்பட்டது. அனைத்துலக கனிமவியலாளர்கள் கூட்டமைப்பும் இதை 2006 ஆம் ஆண்டில் அங்கீகரித்துள்ளது.
மேற்கோள்கள்
பகுப்பு:கனிமங்கள் பகுப்பு:ஆர்சனேட்டு கனிமங்கள் பகுப்பு:நேர்ச்சாய்சதுரக் கனிமங்கள் பகுப்பு:துத்தநாகக் கனிமங்கள்
வேமனா
யோகி வேமனா என பிரபலமாக அறியப்படும் வேமனா என்பவர் தெலுங்கு கவிஞரும், மெய்யியலாளரும் ஆவார். இவரது பாடல்கள் இயல்பான, எளிமையான தெலுங்கிலேயே எழுதப்பட்டிருக்கும். அறிவு, நேர்மை உள்ளிட்ட குணங்களைப் பற்றியே இவரது பாடல்களில் போதித்திருப்பார். இவர் நினைவாக பெயரிடப்பட்ட யோகி வேமனா பல்கலைக்கழகம், ஆந்திராவில் உள்ளது.
ஆரம்ப வாழ்க்கை மற்றும் பின்னணி
வேமனன் வாழ்ந்த காலம் பற்றி அறிஞர்களிடையே ஒருமித்த கருத்து இல்லை. வேமனைப் பற்றிய ஆராய்ச்சிக்காகப் பெயர் பெற்ற சி. பி. பிரவுன், இவருடைய சில வசனங்களின் அடிப்படையில் இவர் பிறந்த ஆண்டை 1652 என்று மதிப்பிடுகிறார். இவர் பதினைந்தாம், பதினாறாம், பதினேழாம் நூற்றாண்டு, பதினெட்டாம் நூற்றாண்டுகளில் பிறந்தார் என்று பல்வேறு ஆதாரங்கள் கூறுகின்றன வேமனா ஒரு வேத அறிஞரும், அச்சல சித்தாந்தத்தில் சிறந்த யோகியும் ஆவார்.
வேமனா ஆந்திரப் பிரதேசத்தில் உள்ள கடப்பா மாவட்டத்தில் உள்ள காந்திகோட்டாவில் பிறந்தவர்.
கவிதை நடை
வேமனாவின் கவிதைகள் உலக ஒழுக்கங்கள். சமூக உணர்வு என்பது அவருடைய கவிதைகளின் சிறப்பியல்பு. சமூகத்தின் அனைத்துப் பிரச்சனைகளையும் பல்வேறு கோணங்களில் பார்த்து அந்த பார்வையை தனது கவிதைகளில் வெளிப்படுத்தியவர் வேமனார். குடும்ப அமைப்பு குறைபாடுகள், மதத்தின் பெயரால் சுரண்டல், உருவ வழிபாட்டுக்கு எதிர்ப்பு, குருக்கள் மற்றும்  துறவிகள் என ஒவ்வொரு சமூக சீர்கேட்டையும் தமது பாடலகளில் வெளிப்படுத்தினார்,
அனைத்து கவிதைகளையும் ஆடவெலதி(ఆటవెలది) சந்தத்தில் இயற்றினார். மிக ஆழமான உணர்வுகளை எளிய மொழியில், அழகான உதாரணங்களுடன் நெஞ்சைத் தொட்டுப் பேசினார் வேமனார். வழக்கமாக அவர் முதல் இரண்டு வரிகளில் உள்ள நெறிமுறைகளை முன்மொழிகிறார் மற்றும் மூன்றாவது வரியில் அதற்கு பொருத்தமான உருவகத்தைக் காட்டுகிறார். சில பாடல்களில் முதலில் உருவகத்தையும் பிறகு நெறிமுறைகளையும் கூறுகிறார்.நான்காவது வரியில் "விஸ்வதாபிராம வினுர வேம" என்று முடிக்கிறார். இந்த முடிவின் பொருளைப் பற்றி இரண்டு விதமாக வாதங்கள் உள்ளன.
* வேமனாவின் உறவினர் விஸ்வதாவையும் மற்றும் அவரது நண்பன் அபிராமா ஆகியோருக்கு அமரத்துவம் வழங்கும் விதமாக என்பது ஒரு வாதம்.
* விஸ்வதா என்றால் படைத்தவன், அபிராம என்றால் பிரியமானவன் - வேமா, படைப்பாளிக்கு பிரியமானவன்  என்று இதற்கு அறிஞர்கள் வேறு பொருள் கொடுத்துள்ளனர்.
பிரவுன் இந்த இரண்டாவது பொருளை எடுத்துக்கொண்டு கவிதைகளை ஆங்கிலத்தில் மொழிபெயர்த்தார்
வேமனாவைப் பற்றிய ஆய்வு
வேமனாவின் கவிதைகள் பலநூறு ஆண்டுகளாக எழுதப்படாமல் சாமானியர்களின் வாய்வழியாக மட்டுமே இருந்தது. 1806 ஆம் ஆண்டில், இந்தியாவுக்கு வருகை தந்த ஒரு பிரெஞ்சு மிஷனரி, ஜே ஏ துபாய், ஹிந்து பழக்கம், பழக்கவழக்கங்கள் மற்றும் பண்டிகைகள் என்ற பெயரில் பிரெஞ்சு மொழியில் ஒரு புத்தகத்தை எழுதினார். இது 1887 இல் ஹென்றி கே பியூகாம்ப் என்பவரால் ஆங்கிலத்தில் மொழிபெயர்க்கப்பட்டது. ஆன்மாவின் புனிதத்தைப் பற்றி விவாதிக்கும் போது, ​​சேற்றை உண்டாக்கி சுத்தம் செய்யும் தண்ணீரைப் போல, ஒருவரின் சித்தமே பாவத்திற்குக் காரணம், சித்தத்தால் மட்டுமே ஒருவன் புனிதமாக முடியும் என்ற வேமனாவின் பாடலில்லிருந்து மேற்கோள் காட்டுகிறார். 1816ல் இந்தியா வந்த சார்லஸ் பிலிப் பிரவுன் பல வேமனாவின் கவிதைகளைத் திரட்டினார். ஏறக்குறைய 18 ஆண்டுகள், வேமனார் இலக்கியத்தில் கவனம் செலுத்தினார். நூற்றுக்கணக்கான கவிதைகளைச் சேகரித்து லத்தீன் மற்றும் ஆங்கிலத்தில் மொழிபெயர்த்தார். வில்லியம் ஹோவர்ட் கேம்ப்பெல் (1910), ஜி.யு.போப் மற்றும் சி.இ.கௌவர் போன்ற ஆங்கில இலக்கியவாதிகள் வேமனனை மதச்சார்பற்ற கவிஞர் என்று பாராட்டினர்.
1928 இல், ராலபள்ளி அனந்தகிருஷ்ண சர்மா ஆந்திரப் பல்கலைக்கழகத்தில் சிறப்பு ஆராய்ச்சி செய்து விரிவுரை செய்தார். ஐம்பது ஆண்டுகளுக்குப் பிறகு ஸ்ரீவெங்கடேஸ்வரா பல்கலைக்கழகம் ஆருத்ராவால் வேமன்னாவைப் பற்றிய விரிவுரைகளை நடத்தியது. மேற்குறிப்பிட்ட எழுத்தாளர்களின் முயற்சிக்குப் பின், வேமனுடைய எழுத்துக்களுக்கு அறிஞர்களின் தனி மரியாதை கிடைத்தது. பின்னாட்களில் பல இளம் கவிஞர்களும் எழுத்தாளர்களும் வேமனா கவிதைகளைப் பற்றியும் வேமனாவைப் பற்றியும் ஆய்வு செய்தனர். அவர்களில் என். கோபியும் பாங்கூரும் முக்கியமானவர்கள்,
இறப்பு
ஆந்திரப் பிரதேசம், அனந்தப்பூர் மாவட்டம், கதிரி வட்டத்தில் உள்ள கடாருபள்ளி (கதிரி நகரம்) என்ற கிராமத்தில் யோகி வேமனனின் கல்லறையைக் குறிக்கும் ஒரு கல்லறைக்கல் உள்ளது. இக்கிராமத்தில் வேமனர் இறந்ததாக பரவலாக நம்பப்படுகிறது. அவர் ஒரு யோகி என்பதால், தகனம் செய்யப்படாமல் புதைக்கப்பட்டார்.
குறிப்புகள்
பகுப்பு:தெலுங்கு கவிஞர்கள் பகுப்பு:தெலுங்கு மக்கள்
துப்பாக்கிகள், கிருமிகள், எஃகு
துப்பாக்கிகள், கிருமிகள், எஃகு: மனித சமுகங்களின் நிலையைத் தீர்மானித்த காரணிகள் (Guns, Germs, and Steel: The Fates of Human Societies) என்பது 1997 ஆம் ஆண்டில் வெளியான ஒரு நூல் ஆகும். இதனை கலிபோர்னியா பல்கலைக்கழகத்தைச் சேர்ந்த புவியியல், உடலியங்கியல் பேராசிரியர் ஜேரட் டயமண்ட் எழுதியிருந்தார். 1998 ஆம் ஆண்டில் இந்நூலிற்குச் சிறந்த அ-புனைவுக்கான புலிட்சர் பரிசு கிடைத்தது. இந்நூலை ஒட்டி விபரணத் திரைப்படம் ஒன்று தேசிய புவியியல் கழகத்தினால் தயாரிக்கப்பட்டது.
உலகின் ஒரு சில நாடுகள் வளமாகவும், மற்ற நாடுகள் ஏழ்மையாகவும் இருக்கிறதே அது ஏன் என்ற கேள்விக்கு ஜேரட் டயமண்ட், இந்த நூலின் மூலம் விடையைத் தேடிப் பயணிக்கிறார். ஐரோப்பியர்கள் உலகின் பல பகுதிகளைத் தங்கள் காலனிகளாக மாற்ற முடிந்தது எவ்வாறு ஏன் சீனாவோ அமெரிக்க இந்தியர்களின் இன்கா சமுகமோ இதை செய்ய முடியவில்லை மனித சமுகத்தின் மீதான அடிப்படையான சுற்றுச்சுழல் சக்திகளின் தாக்கத்தை உலகப் புகழ்பெற்ற இந்நூல் விளக்குகிறது மேலும் மனித குலத்தின் கடந்து 13,000 ஆண்டுகால வரலாற்றைச் சுருக்கமாகக் கூறுகின்றது.
வெளி இணைப்புகள்
பகுப்பு:1997 நூல்கள் பகுப்பு:புலிட்சர் பரிசு பகுப்பு:அறிவியல் நூல்கள் பகுப்பு:ஆங்கில நூல்கள்
லோரோங் ஜாவா தமிழ்ப்பள்ளி
லோரோங் ஜாவா தமிழ்ப்பள்ளி மலேசியா, நெகிரி செம்பிலான், சிரம்பான் நகர்ப் பகுதியில் உள்ள ஒரு தமிழ்ப்பள்ளி. இப்பள்ளி பிரித்தானியர் ஆட்சியின் போது 1897-ஆம் ஆன்டில் தூவாங்கு முனாவீர் (Tuanku Munawir) சாலையில் (லெமன் ஸ்திரிட்) தோற்றுவிக்கப்பட்டது.
மலேசியாவின் மிகப் பழமையான தமிழ்ப்பள்ளிகளில் இந்தப் பள்ளியும் ஒன்றாகும். இப்பள்ளி தொடங்கப்பட்ட போது 26 மாணவர்கள் மட்டுமே கல்வி கற்றனர். தற்சமயம் 58 ஆசிரியர்களையும் 971 மாணவர்களையும் கொண்டு சிறப்பாகச் செயல்பட்டு வருகிறது. கல்வி விளையாட்டுத் துறைகளில் அதிக முன்னேற்றம் கண்டு வருகிறது.
வரலாறு
பிரித்தானியர் ஆட்சியின் போது, இப்பள்ளி 1897 இல் தூவாங்கு முனாவீர் சாலையில் (முன்பு: லெமன் ஸ்திரிட் Lemon Street) ஒரு சாதாரண கட்டடத்தில் முதலில் தொடங்கப்பட்டது. மாணவர்களின் எண்ணிக்கை அதிகரிக்கவே இடப் பற்றாக்குறை ஏற்பட்டது.
1949 ஆம் ஆண்டுக்குள் மாணவர்களின் எண்ணிக்கை 150 ஆக உயர்வு கண்டது. இடவசதி இல்லாத நிலையில் புதிய கட்டடம் கட்டப்பட வேண்டும் என்று கோரிக்கைகள் முன் வைக்கப்பட்டன.
மாணவர்களின் உடல்நலத்திற்கும் பாதுகாப்பிற்கும் பழைய கட்டடம் ஏற்புடையது அல்ல என்று முடிவு செய்யப்பட்டது. அதனால் லோரோங் ஜாவா தமிழ்ப்பள்ளி அருகில் இருந்த விவேகானந்தா தமிழ்ப்பள்ளியுடன் ஒன்றிணைக்கப்பட்டது. தலைமையாசிரியராக இராசையா பொறுப்பேற்றார். 96 மாணவர்கள் அப்பள்ளியில் கல்வியைத் தொடர்ந்தனர்.
மாறுதல்கள்
1960 ஆம் ஆண்டு லோரோங் ஜாவா தமிழ்ப்பள்ளி மீண்டும் பழைய இடத்திலேயே செயல்பட ஆரம்பித்தது. தலைமையாசிரியர் சின்னத்தம்பியிடம் இருந்து வி. கந்தையா என்பவர் புதிய தலைமையாசிரியராகப் பொறுப்பேற்றார். பின்னர் 1973 ஆம் ஆன்டில் கி. தோமஸ் என்பவர் தலைமையாசிரியரானார். இவருடைய காலத்தில் இப்பள்ளி பெரும் மாறுதல்களைக் கண்டது. மாணவர்களின் எண்ணிக்கையும் அதிகரித்தது. அதனால் இரு வகுப்பறைகளைக் கொண்ட புதிய கட்டடமும் கட்டப்பட்டது.
தலைமையாசிரியர்கள்
லோரோங் ஜாவா தமிழ்ப்பள்ளியில் 1957 இல் இருந்து பணியாற்றிய தலைமையாசிரியர்களின் விவரங்கள்:
காணொளிகள்
பகுப்பு:மலேசியத் தமிழ்ப் பள்ளிகள் பகுப்பு:நெகிரி செம்பிலான் தமிழ்ப் பள்ளிகள் பகுப்பு:நெகிரி செம்பிலான்
பலேடியம்(II) அயோடைடு
பலேடியம்(II) அயோடைடு ( Palladium(II) iodide) என்பது PdI2 என்ற மூலக்கூற்று வாய்ப்பாடு கொண்ட பலேடியம் மற்றும் அயோடின் சேர்ந்த ஒரு கனிம வேதியியல் சேர்மமாகும். பலேடியம் சேர்மங்களின் தொடக்க சேர்மமான பலேடியம்(II)குளோரைடை விட அரிதானது என்றாலும் இது வணிக ரீதியாகவும் கிடைக்கிறது.
வரலாற்று ரீதியாக, ஒரு மாதிரியில் உள்ள பலேடியத்தின் அளவை எடைவிகிதப் பகுப்பாய்வு முறையில் பல்லேடியம் (II) அயோடைடை வீழ்படிவாக்கி தீர்மானிக்கப்படுகிறது. குளோரைடு மற்றும் புரோமைடுகளைப் போலல்லாமல் பல்லேடியம்(II) அயோடைடு அதிகமான அயோடைடில் கரையக்கூடியதாக இல்லை.
மேற்கோள்கள்
பகுப்பு:பலேடியம் சேர்மங்கள் பகுப்பு:அயோடைடுகள் பகுப்பு:உலோக ஆலைடுகள்
மெர்லின் எட்வர்ட்சு
மெர்லின் எட்வர்ட்சு (Merlyn Edwards) மேற்கிந்தியத் தீவுகள்  பெண்கள் தேர்வுத் துடுப்பாட்ட  அணியின்  அங்கத்தினர். இவர் இரண்டு தேர்வுத் துடுப்பாட்டப் போட்டிகளிலும், ஆறு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1973 - 1979 ஆண்டுகளில் மேற்கிந்தியத் தீவுகள் பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:மேற்கிந்தியத் தீவுகள் பெண்கள் தேர்வுத் துடுப்பாட்ட அணி
மாநில நெடுஞ்சாலை 60A (தமிழ்நாடு)
தமிழ் மாநில நெடுஞ்சாலை 60A அல்லது எஸ்.எச் 60A (SH 60A) என்பது இந்தியாவில் தமிழ்நாடு மாநிலத்தின தர்மபுரி மாவட்டத்தில் தர்மபுரி மற்றும் அரூர் என்னும் பகுதிகளை மொரப்பூர் வழியாக இணைக்கும் நெடுஞ்சாலையாகும்.
மாவட்டம்
இந்த சாலை இருப்பது தர்மபுரி மாவட்டம் ஆகும்.
மொத்த தூரம்
இதன் நீளம் மொத்தம் 37.6 கிலோமீட்டர்கள்.
மைத்ரி பாக்
மைத்ரி பாக் (Matri Baag Zoo) மிருகக்காட்சிசாலை (நட்பின் உயிரியல் பூங்கா) இந்தியாவின் பிலாயில் அமைந்துள்ளது. இது இப்பகுதியில் உள்ள மிகப்பெரிய மிருகக்காட்சிசாலையாகும். இந்த மிருகக்காட்சிசாலை 111 ஏக்கர் (44.94 ஹெக்டேர்) பரப்பில் உள்ளது. இது இந்திய உருக்கு ஆணையத்தினால் பராமரிக்கப்பட்டு நிர்வகிக்கப்படுகிறது.
வரலாறு
மைத்ரி பாக் என்பது இந்தியா-சோவியத் ஒன்றிய நட்பின் அடையாளமாக நிறுவப்பட்ட ஒரு "நட்பு தோட்டம்" ஆகும். இதை பிலாய் உருக்கு ஆலை, 1972ஆம் ஆண்டு உருவாக்கிப் பராமரித்து வந்தது.
ஈர்ப்புகள்
எஃகு நகர ஆண்கள் தங்கள் குடும்பத்தினருடன் எஃகு தயாரிப்பின் கடுமையிலிருந்து விடுபட, மைத்ரி பாக் பொழுதுபோக்குக்கிற்கான சரியான தேர்வாக உள்ளது. நாட்டின் மிகப் பெரிய இசை நீரூற்று மைத்ரி பாக் அழகைக் கூட்டுகிறது. இது ஏற்கனவே நன்கு அமைக்கப்பட்ட பசுமையான புல்வெளிகளைக் கொண்டுள்ளது. செயற்கை ஏரி, பொம்மை ரயில் மற்றும் பிரகதி மினார் ஆகியவற்றில் படகு வசதி எஃகு ஆலை மற்றும் சுற்றுப்புறங்களின் பரந்த காட்சியைக் காண வழிவகுக்கிறது.
இதுவே இந்தப் பகுதியின் மிகப்பெரிய மிருகக்காட்சிசாலையாகும். இங்கு கீழ்க்கண்ட விலங்குகள் உள்ளன.
மேற்கோள்கள்
பகுப்பு:விலங்குக் காட்சிச்சாலைகள்
நம்சூசு போர்த்தொடர்
நம்சூசு போர்த்தொடர் (Namsos Campaign) என்பது இரண்டாம் உலகப் போரின் போது நார்வேயில் நிகழ்ந்த ஒரு போர்த்தொடர். நார்வே போர்த்தொடரின் ஒரு பகுதியான இதில் நேச நாட்டுப் படைகள் நார்வேயின் துரொன்ஹெய்ம் நகரைக் கைப்பற்ற முயன்று தோற்றன.
ஏப்ரல் 9, 1940ல் நார்வே மீதான ஜெர்மானியப் படையெடுப்பு தொடங்கியது. கடல்வழியாகவும், வான்வழியாகவும் நார்வே மீது ஜெர்மானியப் படைகள் தாக்குதல் தொடுத்தன. அதுவரை நடுநிலை நாடாக இருந்து வந்த நார்வே, இத்தாக்குதலை எதிர்கொள்ள நேச நாடுகளின் உதவியைக் கோரியது. நேச நாட்டுப் படைகளும் நார்வேயில் தரையிறங்கின. நார்வேயின் முக்கிய நகரங்களான ஓஸ்லோ, பேர்கன், துரோன்ஹெய்ம் ஆகிய நகரங்களை ஜெர்மானியப் படைகள் விரைவில் கைப்பற்றின. நார்வேயின் தெற்குப் பகுதியிலிருந்து வடக்கு நோக்கி ஜெர்மானியப் படைகள் முன்னேறுவதைத் தடுக்க துரோன்ஹெய்ம் நகரைக் கைப்பற்ற நேச நாட்டுத் தளபதிகள் முடிவு செய்தனர். நார்வேயின் புவியியல் அமைப்பு துரோன்ஹெய்ம் அருகே கிழக்கு-மேற்காகக் குறுகுவதால், அரண்நிலைகளை அமைத்து ஜெர்மானிய முன்னேற்றத்தைத் தடுக்க அது சிறந்த இடமென்று அவர்கள் கருதினர். துரோன்ஹெய்மைக் கைப்பற்ற அதன் வடக்கில் 40 மைல் வடக்கில் அமைந்திருந்த நம்சூசு என்னும் துறைமுகத்தில் கடல்வழியாக நேச நாட்டுப் படைகள் தரையிறங்கின.
ஏப்ரல் 14ம் தேதி தொடங்கிய இப்படையிறக்கம் பல நாட்கள் தொடர்ந்து நீடித்தது. முதலில் பிரித்தானியப் படைப்பிரிவுகளும் பின்பு பிரெஞ்சுப் படைப்பிரிவுகளும் நம்சூசில் தரையிறங்கின. இவ்வாறு சுமார் 6000 நேச நாட்டுப் படைகள் நம்சூசில் இறக்கப்பட்டன. ஏப்ரல் 19ம் தேதி துரோன்ஹெய்மை நோக்கி முன்னேறத் தொடங்கின. நேச நாட்டு படையிறக்கத்தை அறிந்த ஜெர்மானியத் தளபதிகள் துரோன்ஹெய்மிற்கு கூடுதல் படைப்பிரிவுகளை அனுப்பி வைத்தனர். நம்சூசுக்கும் துரோன்ஹெய்மிற்கும் இடைப்பட்ட பகுதியில் இரு படைகளும் மோதிக்கொண்டன. நேச நாட்டுப் படைமுன்னேற்றத்தை ஜெர்மானியர்கள் வெற்றிகரமாக தடுத்து நிறுத்திவிட்டனர். தரையில் சண்டை நிகழ்ந்து கொண்டிருந்த போதே ஜெர்மானிய வான்படை லுஃப்ட்வாஃபே நம்சூசு நகர் மீது குண்டுவீசத் தொடங்கியது. இடையறாத குண்டுவீச்சால் அந்நகரின் பெரும் பகுதி அழிந்து போனது. நம்சூசு துறைமுகத்துக்கு தளவாடங்களை ஏற்றி வரும் நேச நாட்டுக் கப்பல்களும் வான்வழித் தாக்குதல்களுக்கு ஆளாகின. நேச நாட்டுத் தரப்பின் வான்படை பலம் குறைவாகவே இருந்தது. நார்வே மற்றும் டென்மார்க்கிலிருந்த விமான ஓடுதளங்களில் பெரும்பாலானவை ஜெர்மானியக் கட்டுப்பாட்டிலிருந்ததால், வடக்கு நார்வே வான்பகுதியில் லுஃப்ட்வாஃபே வான் ஆளுமை நிலையை எட்டியது.
கடுமையான ஜெர்மானிய எதிர்ப்பை மீறி துரோன்ஹெய்மைக் கைப்பற்றுவது இயலாது என்பதை நேச நாட்டுத் தளபதிகள் உணர்ந்தனர். ஏப்ரல் 28ம் தேதி தாக்குதலைக் கைவிட்டு படைகளைப் காலி செய்ய முடிவு செய்தனர். படைகளைக் காலி செய்ய அனுப்பப்பட்ட நேச நாட்டுக் கப்பல்கள் லுஃப்ட்வாஃபே குண்டுவீசிகளால் பலமுறை தாக்கப்பட்டன. மே 4ம் தேதி நம்சூசில் தரையிறங்கிய நேச நாட்டுப்படைகள் அனைத்தும் அந்நகரைக் காலி செய்துவிட்டு கடல்வழியாக இங்கிலாந்து திரும்பின.
வெளி இணைப்புகள்
பகுப்பு: இசுக்கேண்டிநேவியா போர்முனை (இரண்டாம் உலகப்போர்) பகுப்பு:1940 நிகழ்வுகள்
சி. கணபதிப்பிள்ளை
பண்டிதமணி '''சி. கணபதிப்பிள்ளை''' (சூன் 27, 1899 - மார்ச் 13, 1986) ஈழத்துத் தமிழறிஞர். சைவசமயம், தமிழிலக்கியம், மெய்யியல், தமிழர் பண்பாடு ஆகிய துறைகளில் இவர் ஆற்றிய உரைகளும், எழுதிய கட்டுரைகளும் தொகுக்கப்பட்டு 23 நூல்களாக வெளியிடப்பட்டுள்ளன.
வாழ்க்கைச் சுருக்கம்
1926 ஆம் ஆண்டில் மதுரைத் தமிழ்ச் சங்கத் தேர்விற் சித்தி பெற்றுப் பண்டிதர் பட்டம் பெற்றார். லோச் செல்லப்பாவின் தூண்டுதலால் மட்டுவில் சந்திரமௌலீச வித்தியாலயத்தில் காவிய வகுப்புகளைப் பண்டிதமணி நடத்த ஆரம்பித்தார்.
பண்டிதமணி பட்டம்
1951-இல் யாழ்ப்பாணம் திருநெல்வேலி பரமேசுவரா கல்லூரியில் இடம்பெற்ற தமிழ் விழாவில் பண்டிதமணி தமிழ் என்ற பொருளில் ஆற்றிய உரை தமிழக அறிஞர்கள் உள்ளிட்ட பலராலும் பாராட்டப்பட்டது. அந்த உரையே அவருக்குப் பண்டிதமணி என்ற பட்டத்தையும் பெற்றுக் கொடுத்தது.
கவிசமயம் என ஒரு சமயம் புலவர்களுக்கு உண்டு என பண்டிதமணி விளக்கம் கூறுவார். அவரது வார்த்தையில் கூறினால், கவிசமயமாகிய அந்தச் சமயம் சைவ சமயம் முதலிய சமய வகைகளைச் சேராதது. கவிஞன் ஒருவன் ஓர் உணர்ச்சி கைவந்த பிறகு அதன் பரிபக்குவ பருவம் நோக்கி நன்றாகக் கனிந்துவிட்டது என்று கண்டபொழுது, ஏற்ற சந்தர்ப்பங்கள் பாத்திரங்களை நாடி அதனை இன்னும் இன்னும் பொறாது, பொறுக்க முடியாது கருவுயிர்த்தற்கு, சொல்லுருவத்திற் கண்டுகளித்தற்கு - முகஞ் செய்கின்றான். அம் முகத்திற்குக் கவிசமயம் என்று பெயர் வைத்துக் கொள்வோம் என்கிறார் பண்டிதமணி.
நல்லூர் ஆறுமுக நாவலர் மீது மிகுந்த பற்றுக் கொண்டவர் பண்டிதமணி. அவரது எழுத்துக்களைக் கற்று நாவலரோடு சம்பந்தப்பட்ட கட்டுரைகள் பலவற்றை எழுதினார். அத்துடன் சிதம்பரம் கும்பாபிசேக மலரில் சுவாமி ஞானப்பிரகாசர் குறித்தும் கலைமகள் மலரில் பஞ்ச கன்னிகைகள் குறித்தும் பண்டிதமணி எழுதிய ஆக்கங்கள் அவருக்கு மிகுந்த புகழைக் கொடுத்தன.
வெளி இணைப்புகள்
பகுப்பு:ஈழத்துத் தமிழறிஞர்கள் பகுப்பு:ஈழத்து எழுத்தாளர்கள் பகுப்பு:யாழ்ப்பாணத்து நபர்கள் பகுப்பு:1899 பிறப்புகள் பகுப்பு:1986 இறப்புகள்
4-மெத்தில்-1-பென்டனால்
4-மெத்தில்-1-பென்டனால் (3-Methyl-1- pentanol) என்பது C6H14O என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். பொதுவாக இச்சேர்மத்தை இரண்டாம்நிலை ஐசோயெக்சைல் ஆல்ககால் என்ற பெயரால் அழைப்பர். நிறமற்ற திரவமாக காணப்படும் 4-மெத்தில்-1-பென்டனால் லொங்கன் பழத்தில் காணப்படுகிறது.
மேற்கோள்கள்
பகுப்பு:ஆல்ககால்கள் பகுப்பு:எக்சனால்கள்
ஆடம் ஹாரிசன்
ஆடம் ஹாரிசன்  (Adam Harrison , பிறப்பு: அக்டோபர் 30, 1985) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளிலும், மூன்று ஏ-தர துடுப்பாட்டப் போட்டிகளிலும், மூன்று இருபதுக்கு -20 போட்டிகளிலும் கலந்து கொண்டுள்ளார். 2004 -2006 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஆடம் ஹாரிசன் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 30, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1985 பிறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வாழும் நபர்கள்
எராப்ரகடா
எராப்பிரகடா எராண்ணா (Errapragada Erranna, ఎఱ్రాప్రగడ என்பவர் ஒரு தெலுங்குக் கவிஞர் ஆவார். இவர் புரோலயா வேமா ரெட்டியின் (1325–1353) பேரரசில் அரசவைக் கவிஞராக இருந்தவர். இவர் "பிரபந்த பரமேசுவரா" என்று புகழப்பட்டவர்.
சமசுகிருத மகாபாரதத்தை தெலுங்கில் மொழிபெயர்த்தவர்களில் இவரும் ஒருவர். தெலுங்கில் முக்கவிகளில் இவரும் ஒருவர். மற்றவர்கள் நன்னய்யா, திக்கனா ஆகியோர் ஆவர். அரி வம்சம், இராமாயணம் ஆகியவற்றையும் மொழிபெயர்த்தார். நரசிம்ம புராணம் என்ற சொந்த நூலையும் எழுதினார்.
மேற்கோள்கள்
பகுப்பு:தெலுங்கு கவிஞர்கள் பகுப்பு:14-ஆம் நூற்றாண்டு நபர்கள்
சுட்டீவன் அலெக்சாந்தர் (வானியலாளர்)
சுட்டிவன் அலெக்சாந்தர் (செப்டம்பர் 1,1806 - ஜூன் 25,1883) ஒரு அமெரிக்க வானியலாளரும் கல்வியாளரும் ஆவார்.
இவர் 1806 செப்டம்பர் 1, வ்அன்று நியூயார்க்கின் செனக்டடியில் பிறந்தார். அவர் சுமித்சோனியன் நிறுவன முதல் செயலாளரான ஜோசப் என்றியின் மைத்துனர் ஆவார். அவருடன் நெருக்கமாக பணியாற்றினார். அவரது கல்வி யூனியன் கல்லூரியில் பெறப்பட்டது, 1824 இல் பட்டம் பெற்றார் , மேலும் பிரின்ஸ்டன் இறையியல் கல்லூரியில் 1832 இல் பட்டம் பெற்றார்.
அவர் 1832 இல் பிரின்சுடன் பல்கலைக்கழகத்தில் கணிதத்தில் ஆசிரியராக ஆனார், பின்னர் அவர் வானியல், கணிதப் பேராசிரியராகவும் , பிரின்சுடனின் முதல் ஆய்வகத்தை நிறுவும் வழக்கறிஞராகவும் ஆனார். 1850களில் பிரின்ஸ்டனில் அவருக்காக பணியாற்றிய ஆல்ஃபிரடு சுகடர் என்ற ஒரு சுதந்திர ஆப்பிரிக்க அமெரிக்க மனிதரின் உதவியை அலெக்சாந்தர் நம்பினார். வளாகத்தில் அலெக்சாந்தரின் உதவியாளராக இருந்ததன் காரணமாக, சுகடர் மாணவர்களிடமிருந்து " இயற்கை தத்துவத்தின் உதவி பேராசிரியர் " என்ற புனைப்பெயரைப் பெற்றார். வலது|thumb|1854 மே 28 அன்று சூரிய ஒளிமறைப்பு  நிகழ்ந்தது. சுட்டீவன் அலெக்சாந்தர் வரைந்த வலய  ஆவணப்படி. அலெக்சாண்டர் 1839 இல் அமெரிக்க தத்துவ சங்கத்தின் உறுப்பினராகவும், 1850 இல் அமெரிக்கன் அகாடமி ஆஃப் ஆர்ட்ஸ் அண்ட் சயின்சஸின் இணை உறுப்பினராகவும் தேர்ந்தெடுக்கப்பட்டார். 1860 ஆம் ஆண்டில், அந்த ஆண்டு ஜூலை 18 ஆம் தேதி நிகழ்ந்த சூரிய ஒளிமறைப்பைக் கவனிப்பதற்கும் , பின்னர் 1869 ஆம் ஆண்டின் சூரிய ஒளிமறைப்பைக் கவனிப்பதற்குமாக இலாப்ரடோர் கடற்கரைக்குச் சென்ற ஒரு பயணக் குழுவின் தலைவராக இருந்தார்.
1862 ஆம் ஆண்டில் தேசிய அறிவியல் அகாடமியின் அசல் உறுப்பினர்களில் ஒருவராகவும், அமெரிக்க தத்துவ சங்கம் மற்றும் அமெரிக்கன் அசோசியேஷன் ஃபார் தி அட்வான்ஸ்மென்ட் ஆஃப் சயின்ஸின் உறுப்பினராகவும் இருந்தார். 1859 ஆம் ஆண்டில் இந்த கடைசி அமைப்பின் தலைவராகவும் பணியாற்றினார். அவரது முக்கிய எழுத்துக்கள் " 1848 ஆம் ஆண்டில் அமெரிக்க தத்துவ சங்கத்தின் முன் வாசிக்கப்பட்ட சூரிய ஒளிமறைப்புகளின் இயற்பியல் நிகழ்வுகள் " ஆகும். 1848 ஆம் ஆண்டில் அறிவியல் முன்னேற்றத்திற்கான அமெரிக்க சங்கத்தின் முன் படித்த " கணிதத்தின் அடிப்படை கோட்பாடுகள் " பற்றிய ஒரு கட்டுரை, 1850 ஆம் ஆண்டில் அமெரிக்க சங்கத்தின் முன்பு படித்த சில நட்சத்திரக் கொத்துகள் மற்றும் பல நெபுலாக்களின் வடிவங்கள் மற்றும் தற்போதைய நிலை பற்றிய மற்றொரு கட்டுரை , மற்றவை " சிறுகோள் கிரகங்களின் வடிவம் மற்றும் பூமத்திய ரேகை விட்டம் " மற்றும் " சூரிய மண்டலத்தின் ஏற்பாட்டில் உள்ள இணக்கங்கள் " ஆகியவை தேசிய அறிவியல் அகாடமிக்கு வழங்கப்பட்ட லாப்லேஸின் நெபூலர் கருதுகோளின் உறுதிப்படுத்தலாகத் தோன்றும் மற்றும் 1875 ஆம் ஆண்டில் சுமித்சோனிய நிறுவனத்தால் வெளியிடப்பட்ட " சூரிய மண்டலத்தில் சில இணக்கங்களின் அறிக்கை மற்றும் வெளிப்பாடு " பற்றியது.
படைப்புகள்.
பல குறிப்பிடத்தக்க வானியல் ஆவணங்களில் அவர் வெளியிட்டார். அவற்றில் சில பின்வருமாறு:
வெளி இணைப்புகள்
பகுப்பு:அமெரிக்க வானியலாளர்கள் பகுப்பு:1883 இறப்புகள் பகுப்பு:1806 பிறப்புகள் பகுப்பு:அண்டவியலாளர்கள்
தஞ்சாவூர் வெள்ளை பிள்ளையார் கோயில்
வெள்ளைப் பிள்ளையார் கோயில் தஞ்சாவூர் நகரின் மத்தியில் உள்ள விநாயகர் கோயில் ஆகும். திருவலஞ்சுழியிலும் வெள்ளை விநாயகர் கோயில் என்ற கோயில் உள்ளது. தஞ்சாவூர் மாவட்டத்தில் இப்பெயரில் உள்ள கோயில்கள் இந்த இரண்டு கோயில்களும் ஆகும்.
வெள்ளை பிள்ளையார்
இங்கு கணபதி வெள்ளைப் பிள்ளையாராக கிழக்கு நோக்கியுள்ளார். ’வல்லபை’யுடன் எழுந்தருளி இருப்பதால் வல்லபை விநாயகர் ஆவார். பேச்சு வழக்கில் வெள்ளைப்பிள்ளையார் என்றே அழைக்கிறார்கள். கணபதிப்பெருமானை வெள்ளை விநாயகராக ஆவாகித்து வழிபடுவது ஒரு மரபாகும். இதனைச் சுவேத விநாயகர் எனக் குறிப்பர். ‘சுவேத விநாயகர் கல்பம்‘ என்றொரு நூலும் உண்டு. திருவலஞ்சுழி வலஞ்சுழிநாதர் கோயில் வளாகத்தில் சுவேத விநாயகர் ஆலயம் சோழர் காலத்திலேயே எடுக்கப்பெற்றுள்ளது. தஞ்சாவூர்க் கோட்டையின் கிழக்கு வாசலுக்கு எதிரில், அகழியின் வெளிப்புறம் இரண்டு கோயில்கள் உள்ளன. வடபுறம் உள்ள கோயில் வெள்ளை விநாயகர் கோயிலாகும். இக்கோயில் தஞ்சை நாயக்க மன்னர்களால் கட்டப்பட்ட கோவிலாகும்.மன்னர் விஜயராகவநாயக்கர் காலத்தில் இந்த விநாயகப் பெருமானைப் போற்றும் வகையில் ‘வெள்ளைப் பிள்ளையார் குறவஞ்சி‘ என்ற சிறுநூல் ஒன்று எழுந்துள்ளது. இந்நூலின் இறுதிப்பாடலில் ‘விஜயராகவ நாயக்கர் வாழி, ‘தளவாய் வேங்டந்திரன் வாழி‘ என்ற வரிகள் உள்ளன.
குடமுழுக்கு
பாடகச்சேரி இராமலிங்கசுவாமிகளால் திருப்பணி செய்யப்பட்டு 1948ஆம் ஆண்டு மகா குடமுழுக்கு விழா நடைபெற்றது. தொடர்ந்து 1982, 1999 ஆகிய ஆண்டுகளில் குடமுழுக்கு விழாக்கள் நடைபெற்றுள்ளன. வெள்ளை விநாயகர் கோயிலில் 15.9.2014 திங்கள்கிழமை காலை குடமுழுக்கு மிகவும் சிறப்பாக நடைபெற்றது.குடமுழுக்கையொட்டி இரவு வல்லபை அம்பாள் சமேத வெள்ளைப்பிள்ளையார் திருவீதியுலா நடைபெற்றது.